CELEX: 32017D1856
Language: fi
Date: 2017-10-10 00:00:00
Title: Neuvoston täytäntöönpanopäätös (EU) 2017/1856, annettu 10 päivänä lokakuuta 2017, luvan antamisesta Puolan tasavallalle ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpide

14.10.2017   
            
            
               FI
            
            
               Euroopan unionin virallinen lehti
            
            
               L 265/21
            
         NEUVOSTON TÄYTÄNTÖÖNPANOPÄÄTÖS (EU) 2017/1856,
   annettu 10 päivänä lokakuuta 2017,
   luvan antamisesta Puolan tasavallalle ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpide
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Direktiivin 2006/112/EY 193 artiklassa säädetään, että tavaroita luovuttava tai palveluita suorittava verovelvollinen on yleensä velvollinen maksamaan arvonlisäveron veroviranomaisille.
            
         
               (2)
            
            
               Puola pyysi 7 päivänä lokakuuta 2016 komissiossa vastaanotetuksi kirjatulla kirjeellä poikkeusta direktiivin 2006/112/EY 193 artiklasta, jotta se voisi soveltaa käännettyä verovelvollisuutta levyasemien, kuten SSD-levyasemien ja kiintolevyasemien, luovutuksiin.
            
         
               (3)
            
            
               Komissio antoi direktiivin 2006/112/EY 395 artiklan 2 kohdan mukaisesti Puolan pyynnön tiedoksi muille jäsenvaltioille 12 ja 13 päivänä heinäkuuta 2017 päivätyillä kirjeillä. Komissio ilmoitti Puolalle 13 päivänä heinäkuuta 2017 päivätyllä kirjeellä, että sillä oli kaikki pyynnön arviointiin tarvittavat tiedot.
            
         
               (4)
            
            
               Levyasemista, jotka eivät kuulu direktiivin 2006/112/EY 199 a artiklan soveltamisalaan, tuli uusi hyödyke elektroniikkatuotteiden ryhmässä, jota käytetään arvonlisäveropetoksiin Puolassa. Puolan mukaan arvonlisäveropetokset lisääntyivät levyasemamarkkinoilla missing trader -petoksesta johtuen. Tämän toiminnan laajuudella ja kattavuudella on suora, erittäin kielteinen vaikutus petokseen osallistumattomille jakelijoille, ja se johtaa arvonlisäverotulojen vähenemiseen.
            
         
               (5)
            
            
               Puola toteutti useita toimenpiteitä torjuakseen ja estääkseen arvonlisäveropetoksia. Kunnes toimenpiteillä saadaan aikaan tehokkaita tuloksia, Puola kuitenkin katsoo lisätuen olevan tarpeen väliaikaisen toimenpiteen, kuten käännetyn verovelvollisuuden käyttöönoton, muodossa.
            
         
               (6)
            
            
               Puolalle olisi sen vuoksi annettava lupa soveltaa käännettyä verovelvollisuutta levyasemien, kuten SSD-levyasemien ja kiintolevyasemien, luovutuksiin 1 päivästä tammikuuta 2018. Poikkeuksen olisi oltava voimassa rajoitetun ajan 31 päivään joulukuuta 2020.
            
         
               (7)
            
            
               Poikkeuksen voimassaolon päättymiseen mennessä Puolan toteuttamien toimenpiteiden odotetaan estävän arvonlisäveropetosten leviäminen edelleen levyasemien alalla, eikä Puolan näin ollen tarvitse enää poiketa direktiivin 2006/112/EY 193 artiklasta näiden luovutusten osalta. Puolan ei sen vuoksi tulisi hakea poikkeuksen voimassaolon jatkamista.
            
         
               (8)
            
            
               Poikkeus ei vaikuta arvonlisäverosta kertyviin unionin omiin varoihin,
            
         ON HYVÄKSYNYT TÄMÄN PÄÄTÖKSEN:
   1 artikla
   Poiketen siitä, mitä direktiivin 2006/112/EY 193 artiklassa säädetään, Puolalle annetaan lupa nimetä vastaanottaja arvonlisäveron maksuvelvolliseksi, kun kyseessä ovat levyasemien, kuten SSD-levyasemien ja kiintolevyasemien, luovutukset.
   2 artikla
   Tämä päätös tulee voimaan päivänä, jona se annetaan tiedoksi.
   Tätä päätöstä sovelletaan 1 päivästä tammikuuta 2018, ja sen voimassaolo päättyy 31 päivänä joulukuuta 2020.
   3 artikla
   Tämä päätös on osoitettu Puolan tasavallalle.
   
      Tehty Luxemburgissa 10 päivänä lokakuuta 2017.
      
         
            Neuvoston puolesta
         
         
            Puheenjohtaja
         
         T. TÕNISTE
      
   
   
      (1)  EUVL L 347, 11.12.2006, s. 1.